“DÖYÜŞƏ” komandası ilə silahı sağ ələ götürüb sağ ayaqla irəli, bir az sağa tam addım atılmalı, eyni zaman da, bədəni qabağa əyərək sol dizi üstə enib, sol əli özünün qabağında barmaqları sağa – yerə qoyulmalıdır (şəkil 7, a).

Şəkil 7. “Döyüşə” üsulunun yerinə yetirilməsi

Sonra ardıcıl surətdə sol ombasına, sol bazu önünə dayayaraq sol böyrü üstünə uzanmalı və tez qarnı üstünə çevrilməli, ayaq pəncələrini bayıra çevirməklə bir az aralı uzatmalı (şəkil 7, b). “Döyüşə” komandası ilə, bunlardan başqa, atəş aparmağa hazırlaşmalı (şəkil 7, c).

“QALX” komandası ilə sağ əldə silahı saxlamalı, hər iki əli sinəyə qədər çəkib, eyni zamanda, ayaqları birləşdirməli (şəkil 8, a), sonra qolları düzəldərək sinəni yerdən qaldırmalı və sağ (sol) ayağı qabağa verib (şəkil 8, b) cəld qalxmalı, sol (sağ) ayağı o birinə yaxınlaşdırıb silahla sıra duruşu qəbul etməlidir.

Şəkil 8. “Döyüşə” vəziyyətindən “Qalx” üsulunun yerinə yetirilməsi

Döyüş meydanında yerdəyişmə sürətli addımlarla, yaxud qaçaraq sıçramalarla və sürünmələrlə yerinə yetirilir.