Dib əleyhinə minalar

Dib əleyhinə minaların üzərindən tankın (avtomobilin) gövdəsi və ya tankın tırtılı (avtomobilin təkərləri) keçdikdə partlayır və nəticədə tankın dibi deşilir (avtomobili havaya uçurur), heyət məhv olur, hərəkəti təmin edən hissə və mexanizmlər sıradan çıxır. Bu minalara TMK-2, TM-72 minaları aiddir.

TMK-2 minasının tankın altında partlaması nəticəsində yanacaq və döyüş dəsti partlayır. Yanacağın və döyüş dəstinin partlaması mina partlayışının verdiyi xətəri daha da artırır.

Taktiki-texniki xüsusiyyətləri

Minanın tipi | Kumulyativ
kütləsi | 12 kq
partlayıcı atımın kütləsi | 6,5 kq
diametri | 307 mm
gövdənin hündürlüyü | 265 mm
partladıcısı ilə birlikdə hündürlüyü | 1130 mm
işə salınması üçün lazım olan qüvvə | 8–12 kq
minanın partlaması üçün milin əyilmə bucağı | 24–36°
zirehdeşmə qabiliyyəti | 110 mm

1) vint; 2) uzadıcı; 3) partladıcı;
4) detonasia ötürücüsü; 5) partladıcı maddə atımı; 6)gövdə
İş prinsipi. Tank minanın üzərinə çıxdıqda partladıcının borucuğu və çarxlar yana əyilərək vurucunu azad edir. 0,3–0,45 saniyədən sonra, yəni mina tankın gövdəsinin təxminən mərkəzində olanda partlayır.
Partladıcısının borucuğu əyilmiş vəziyyətdə olduqda TMK-2 minasını zərərsizləşdirmək qadağandır.
Belə minalar yan tərəflərinə 1,5–2 kq trotil qoymaqla məhv edilir.