Zirehli transportyor

Zirehli transportyor 5-9 mm-lik zirehi ilə heyəti güllə və qəlpələrdən qoruyur. Sürücü-mexanik və transportyorun komandirindən ibarət idarəetmə bölməsi gövdənin ön tərəfində yerləşir. Desant bölməsinin mərkəzi boyu hər tərəfdə üç desant üzü çıxışa tərəf yerləşdirilir. Sürücü-mexanikin və komandirin iş yerləri üzərində iki fərdi yarımdairəvi qapı var.

Transportyora minib-düşmək iki böyük ikilaylı qapıdan həyata keçirilir. Qapıların yarısı hərəkət istiqamətində irəli, yarısı isə aşağı açılır. Yuxarı hissə minib-düşərkən desantı düşmənin gülləsindən qoruyur, aşağı hissəsi isə pilləkən rolunu oynayır.

Transportyor şosedə 90 km/saat, suda üzdükdə isə 10 km/saat sürət yığa bilir. Quruda gediş ehtiyatı 600 km-dir. Suda 12 saat üzə bilir.

1. Motoatıcı taqımların quruluşunu müqayisə edin.
2. Motoatıcı taqımların müxtəlif döyüş və avtomobil texnikası üzərində olmasının onların döyüş imkanına təsirini izah edin.
3. Sizcə, motoatıcı taqımın döyüş tapşırığını yerinə yetirməsinə ərazi necə təsir göstərir?
4. Sizcə, motoatıcı taqımın döyüş tapşırığını yerinə yetirməsində döyüş maşınlarının rolu nədən ibarətdir?
5. Motoatıcı taqımların hansında və hansı vəzifədə xidmət etmək istərdiniz? Nə üçün? Fikrinizi necə əsaslandırardınız?
6. Piyadanın döyüş maşınının, zirehli transportyorun və avtomobilin taktiki işarələrini çəkin.
7. Piyadanın döyüş maşını üzərindəki motoatıcı taqımın taktiki işarəsini çəkin.
8. Zirehli transportyor üzərindəki motoatıcı taqımın taktiki işarəsini çəkin.
9. Avtomobil üzərindəki motoatıcı taqımın taktiki işarəsini çəkin.