### 7. DÖYÜŞ TƏMİNATI

Kəşfiyyat və mühəndis hazırlığı döyüş təminatının ən vacib növləridir.
Kəşfiyyat düşmən və ərazi barədə məlumatlar əldə etmək məqsədilə hər cür şəraitdə aparılır.
Mühəndis hazırlığı yüksək olarsa, döyüşdə qoşunlarımızın itkiləri daha az, fəaliyyəti daha səmərəli olar.
Döyüşdə kəşfiyyat təminatı və mühəndis hazırlığına nələr aiddir?

Əziz gənclər, bu dərsimizdə quruluşunu öyrəndiyimiz taqımın kəşfiyyat və mühəndis təminatı üzrə fəaliyyəti ilə tanış olacaqsınız.

Kəşfiyyat döyüş təminatının əsas növüdür.

Motoatıcı taqımın kəşfiyyatda yerinə yetirdiyi tapşırıqlar
dozor pusqu basqın axtarış

Dozor manqaları vaxtında düşməni aşkarlamaq və ərazinin kəşfi üçün çıxarılır. Dozor manqası kəşfiyyat məlumatlarını yerindən, hərəkətdə, qısa dayanacaqlardan qulaqasma və yerli sakinləri sorğu-sual etməklə əldə edir.

Dozor manqası onu göndərən bölmənin hərəkətini ləngitmədən müşahidə üçün münasib məntəqənin birindən digərinə hərəkət edir. Hərəkət marşrutunda əraziyə, yerli əşyalara baxış keçirilir, düşmənin gizlənməsi mümkün olan ərazilər diqqətlə yoxlanılır.

Motoatıcı taqım dozorda