Radiasiya əleyhinə daldalanacaq

Radiasiya əleyhinə daldalanacaq insanları radioaktiv maddələrlə zəhərlənmədən, nüvə partlayışının işıq şüalanmasından, maye damcıları şəklində olan bakterial və kimyəvi zəhərləyici maddələrdən mühafizə etmək üçündür.

Radiasiya əleyhinə daldalanacaq

Radiasiya əleyhinə daldalanacaqlar kənd və kiçik şəhərlərdə əhalini mühafizə etmək üçün nəzərdə tutulur. Burada evlərin və digər binaların zirzəmiləri, tərəvəz anbarları, daş evlərin birinci mərtəbələri radiasiya daldalanacağı kimi düzəldilə bilər. Yerin altında tikilən radiasiya əleyhinə daldalanacaqlar daha etibarlıdır. Radiasiya əleyhinə daldalanacaq içəriyə radioaktiv toz keçməsinin qarşısını almalı, onun saçdığı ionlaşdırıcı şüalanmanı, ən azı, 10–50 dəfə zəiflətməli və burada insanların iki gün qalmasını təmin etməlidir. Belə daldalanacaqlar insanların yaşayış və iş yerlərinin bilavasitə yaxınlığında düzəldilməlidir.

Radiasiya əleyhinə daldalanacağın daimi avadanlığı aşağıdakılardan ibarətdir:

- insanların oturması və hər 5 nəfərdən birinin uzanması üçün bir və ya iki mərtəbəli taxtlar;
- bir nəfər üçün gündə 2 litr hesabı ilə iki günlük su və ərzaq ehtiyatları saxlanılan qablar üçün yer;
- avadanlıq və alətlər saxlanılan yer.