Cinahlardan həmlə təhlükəsi yarandıqda motoatıcı taqımın döyüş düzülüşünün sağ və sol tinli qurulması mümkündür.

Motoatıcı taqımda köçəri piyadanın döyüş maşını təyin oluna bilər.

Köçəri piyadanın döyüş maşını taqımın atəş vasitələrinin sayı və onların yerləşməsi barədə düşməndə yanlış fikir yaratmaq məqsədi daşıyır. Köçəri piyadanın döyüş maşınının atəş mövqeyi döyüş tapşırığı və ərazini nəzərə almaqla seçilir.

Köçəri piyadanın döyüş maşını atəş mövqelərini dəyişərək düşmənə atəş açır. Döyüş tapşırığını yerinə yetirəndən sonra o, əsas atəş mövqeyini tutur və ya taqım komandirinin göstərişinə əsasən fəaliyyət göstərir.

Taqımın dayaq məntəqəsi manqaların döyüş mövqeyi, taqımın komanda-müşahidə məntəqəsi, bölmələrin atəş mövqeyindən və döyüş maşınları qrupunun yerləşmə rayonundan ibarətdir.
Taqımın döyüş düzülüşü