Mühəndis təminatı

Bölmələrin vaxtında və gizli hərəkəti, manevri, döyüş tapşırığını müvəffəqiyyətlə yerinə yetirməsi, onların müdafiə qabiliyyətinin yüksəldilməsinin təmin edilməsi, düşmənin fəaliyyətini çətinləşdirməsi və ona itki verməsi məqsədilə həyata keçirilir.

#### MÜHƏNDİS
TƏMİNATININ
ƏSAS
TAPŞIRIQLARI

mühəndis kəşfiyyatı
mühəndis maneələrinin yaradılması
düşmən kəşfiyyatından gizlətmə
fortifikasiya təchizatı
maneələrdən və dağıntılardan
keçidlərin açılması
suyun hasil edilməsi
Mühəndis kəşfiyyatı düşmənin yerləşmə rayonları və mövqelərinin mühəndis təchizatını; düşmənin mühəndis maneələrini; ərazinin keçilmə mümkünlüyünü, yol və körpülərin vəziyyətini; dağıntıların, subasmaların və digər maneələrin yerini, onların dəf edilməsi və yandankeçmə istiqamətlərini; su maneələrinin xarakterini və onlardan döyüşlə keçilmənin şərtlərini; ərazinin maskalanma və qoruyucu (mühafizə) xüsusiyyətlərini təyin etmək üçün aparılır.
Fortifikasiya təchizatı döyüşün gedişində ərazinin maskalanma və qoruyucu xüsusiyyətlərindən istifadə etməklə mühəndis texnikalarının, qurğuların, konstruksiyaların və yerli materialların istifadəsi ilə daim həyata keçirilir.