Kütləvi xəstələnmə təhlükəsi olmadıqda observasiya rejimi təyin olunur.
Observasiya epidemiya ocağında yoluxucu xəstəliklərin qarşısını almaq məqsədilə həyata keçirilən təcridetmə – məhdudlaşdırma və müalicə-profilaktik tədbirlər sisteminə deyilir.

Observasiya zamanı görülən işlərə aşağıdakılar daxildir:

- Giriş-çıxışın məhdudlaşdırılması;
- İnfeksion xəstələrin müəyyənləşdirilməsi, təcrid edilməsi və hospitallaşdırılması, əhalinin sanitar təmizlənməsi
- Təcili profilaktik tədbirlərin görülməsi, sanitar-gigiyenik və epidemiya əleyhinə tədbirlərin gücləndirilməsi.

Observasiya zamanı bütün müalicə-profilaktika tədbirləri olduğu kimi aparılır, yalnız təcridetmə tədbirləri yüngülləşdirilir. İnfeksion zədələnmə ocağında əhali tibb xidmətinin qoydugu bütün tədbirlərə ciddi riayət etməlidir. Profilaktik peyvəndlərin keçirilməsindən və dərman qəbulundan heç kim imtina etməməlidir. Observasiya müddəti son xəstə təcrid olunduqdan, dezinfeksiya işləri başa çatdıqdan sonra aradan qaldırılır. Müşahidə olunan şəxslər bu məqsədlə yaradılmış observasiya məntəqələrində yerləşdirilir, daimi nəzarət altında saxlanılır. Bəzən müşahidə zamanı profilaktik peyvəndlər aparılır. Müşahidə olunan şəxslər arasında xəstələr aşkar edilərsə, onlar təcrid edilir, digərləri yenidən sanitar təmizləmədən keçirilir, otaqlar dezinfeksiya olunur, observasiya müddəti uzadılır. Bu müddət başa çatdıqdan sonra müşahidə olunan şəxslər karantin zonasını tərk edir və onlara əmək qabiliyyətini itirmə vərəqəsi verilir, observasiya məntəqələrində son dezinfeksiya işləri aparılır. Karantin və observasiya zonalarında əhali profilaktik olaraq antibiotik və digər preparatlar qəbul edir. Karantin və observasiya təyin olunduqdan sonra həmin ərazidə dezinfeksiya* həyata keçirilir.

Dezinfeksiya xəstəlik törədən mikroorqanizmləri məhv etmək üçün aparılan üsul və vasitələrdir.

1. Nüvə zədələnməsi ocağının ölçüləri nələrdən asılıdır?
2. Zədələnmə ocağının sahəsini hansı dağıntılar zonası təşkil edir?
3. Kimyəvi silah tətbiq olunan ərazilərdə hansı vəziyyət yaranır?
4. Radioaktiv zəhərlənmə zonalarında hansı tədbirlər görülür?
5. Karantin və observasiya rejimini şərh edin.