Taqım komandiri yer səthində Poladlı – meşəbəyinin evi – hərbi hissə – bulaq – kurqan – dayaz keçid – körpü istiqaməti üzrə marşrut seçmişdir. Marşrut meşənin kənarı ilə, sonra meşədən keçdiyi üçün azimutla hərəkət nəzərdə tutulmuşdur. Sonrakı marşrutda isə bulaq, kiçik meşə (solda), yel dəyirmanı (solda) oriyentirləri mövcuddur. Bütün marşrut boyu oriyentirlər rəngli karandaşla qeyd edilmişdir. Topoqrafik xəritə üzrə hərəkət zamanı istənilən istiqamətdə marşrutun seçilməsi mümkündür və bütün hallarda komandir xəritədən istifadə etməyi bacarmalıdır.

Qafqazda hərbi topoqrafiya üzrə general-mayor
ali hərbi rütbəsinə layiq görülən yeganə şəxs
Topoqraf-general İbrahim ağa Vəkilov Zaqafqaziyada yeganədir – nə özündən əvvəl və sonra, nə də müasirləri arasında bu sahə üzrə belə ali hərbi rütbəli mütəxəssis olmuşdur.
Şəmistan Nəzirli

1. Sizcə, xəritə üzrə hərəkət marşrutunu əvvəlcədən öyrənərkən nələrə diqqət yetirmək lazımdır? Fikrinizi əsaslandırın.
2. Azimutlar üzrə hərəkəti xəritədə hazırlayın.
3. Gecə vaxtı hərəkət edərkən oriyentirlərin birbirinə yaxın seçilməsini necə əsaslandırardınız?
4. Xəritə üzrə hərəkət zamanı marşrutun hazırlanmasını praktiki olaraq yerinə yetirin.
5. Xəritə üzrə hərəkət etmək üçün özünüzü hazır hesab edirsinizmi?