Azərbaycan Əlahiddə Korpusu adlandırılan Qafqaz İslam Ordusu 1918-ci ilin iyununda Bakı Sovetinin bolşevik-daşnaklardan ibarət qoşununu Göyçay ətrafında darmadağın edərək Bakı

Həbib bəy Səlimov
istiqamətində azadlıq yürüşünə başladı. İyulun 20-də Şamaxı, sentyabrın 15-də isə Bakı azad edildi.

1919-cu ildə Lənkəran bölgəsindəki rus hərbi dəstələri general Həbib bəy Səlimovun rəhbərlik etdiyi qüvvələrə təslim oldu.

1920-ci ilin martında erməni yaraqlıları Qarabağı Azərbaycandan qoparmaq üçün Əsgəran keçidini bağlayaraq Qarabağın dağlıq hissəsini blokadaya aldılar. Milli ordumuzun Birinci Piyada Diviziyası düşməni məğlub edərək özünün yüksək döyüş qabiliyyətini göstərdi.

Lakin 1920-ci il aprelin 28-də Azərbaycan Xalq Cümhuriyyəti Sovet Rusiyası tərəfindən işğal edildi.

Azərbaycanın qəhrəman oğulları İkinci Dünya müharibəsi illərində də böyük əzmkarlıq göstərdilər. Bu illərdə 123 nəfər Azərbaycan vətəndaşına Sovet İttifaqı Qəhrəmanı adı verilmişdi.

Hətta onların arasında həmin fəxri ada iki dəfə layiq görülənlər də olmuşdu. Bu isə həmvətənlərimizin hərb işindəki peşəkarlığının bariz nümunəsidir.

- İkinci Dünya müharibəsində Berlinə ilk daxil olan azərbaycanlılardan ibarət 416-cı Taqanroq diviziyasının hərbi qulluqçuları Məmmədov və Əhmədzadə leytenant Rəşid Məcidovun rəhbərliyi ilə 1945-ci il may ayının 2-də Qələbə bayrağını Berlinin simvolu olan Brandenburq qapılarının üzərinə sancmışdılar. Reyxstaqın alınmasında göstərdiyi rəşadətə görə diviziyanın digər döyüşçüsü Yusif Sadıqov isə Sovet İttifaqı Qəhrəmanı adına layiq görülmüşdü.
- 1900-cü ildə Şuşada anadan olmuş Yaqub Quliyev İkinci Dünya müharibəsi illərində, 1942-ci il fevralın 11-də general-mayor ali hərbi rütbəsi alan ilk azərbaycanlı olmuşdur. Türkmənistanın Mərv şəhərinin parkında onun bürünc heykəli qoyulmuş və adına küçə salınmışdır. Bu qəhrəman azərbaycanlını qəlbən sevən türkmən xalqı ona “Bizim ulduzumuz”, “Türkmən ulduzu” kimi fəxri adlar vermişdir.