Tank qoşunları quru qoşunlarının əsas zərbə gücüdür. Ordumuz yüksək döyüş imkanlarına malik
T-90 tankları ilə təchiz olunmuşdur. Mövcud T-72 tankları yeni müşahidə, nişanalma, gecəgörmə cihazları və qorunma sistemləri ilə təkmilləşdirilib. Bu da onların gecə və gündüz, mürəkkəb şəraitdə döyüşaparma qabiliyyətini artırmışdır.

Quru qoşunlarımız ilin hər bir fəslində, sutkanın istənilən vaxtında, mürəkkəb şəraitdə və çətin keçilən ərazilərdə qarşıya qoyulan döyüş tapşırığını müvəffəqiyyətlə yerinə yetirməyə qadirdir.

2016-cı il Aprel döyüşlərində və Vətən müharibəsində düşmənin illərlə hazırladığı müdafiə sisteminin, dərinlikdə olan komanda məntəqələrinin və ehtiyat qüvvələrinin quru qoşunlarımız tərəfindən darmadağın edilməsi bunun bariz nümunəsidir.

Raket və Artilleriya Qoşunları Quru qoşunlarının əsas atəş gücünü təşkil edir. Müasir SOM, LORA, Delilah-GL, Şahin-1 taktiki raketləri, Qasırğa, Polonez, Sakarya, Lynx, Uraqan və Smerç yaylım atəş sistemləri, TOС-1 odsaçanı, ATMOS 2000, DANA, Fırtına özüyeriyən artilleriya qurğuları ilə təchiz edilmiş hissə və bölmələrimiz düşmənə raket zərbələri, eləcə də artilleriya atəşləri ilə zərərvurma imkanına malikdir. LAHAT, Spike və s. tank əleyhinə raket kompleksləri isə düşmənin istənilən zirehli texnikasını məhv etməyə qadirdir.

Lynx
DANA
Qasırğa
SOM