Tanklar və zirehli maşınlarla uğurlu mübarizə, əsasən, şəxsi heyətin mənəvi-psixoloji vəziyyətindən, professional hazırlığından, döyüşdə iştirak edən qüvvə və vasitələrin qarşılıqlı əlaqəsindən, ərazinin xarakterindən, havadan, sutkanın və ilin vaxtından asılıdır. 44 günlük Vətən müharibəsi zamanı düşmən tanklarının məhv edilməsində Azərbaycan hərbçilərinin yüksək mənəvi psixoloji vəziyyəti, professional hazırlığı və müasir silahlar həlledici rol oynamışdır.

Müasir döyüşdə düşmənin tank və zirehli maşınları ilə mübarizə, əsasən, tank əleyhinə artilleriya, tank əleyhinə raket kompleksləri, zirehli maşınlar, tanklar, tank əleyhinə qumbaraatanlar və mühəndis maneələri vasitəsilə həyata keçirilir. Amma düşmənin ayrı-ayrı tanklarının və zirehli maşınlarının müdafiənin ön xəttinə çıxması istisna olunmur. Onlar tank əleyhinə əl qumbaraları ilə məhv edilməlidir. Yaxın məsafədə tank cəsarətli və bacarıqlı hərbçi üçün xüsusi təhlükə kəsb etmir.

Tank səngərə yaxınlaşdıqda əsgər onun 15–20 m məsafəyə qədər yaxınlaşmasını gözləyir,

T-34 – İkinci Dünya müharibəsinin zəfər tankı
T-34 tankı Xarkovda konstruktor Mixail Koşkinin rəhbərliyi altında istehsal olunmuşdur. Konstruktor iki təcrübə nümunəsi hazırlamış, 3000 km məsafə qət etməklə onları sınaqdan da keçirmişdir. İ.Stalin tankların sürülüb Moskvaya gətirməsini əmr etmiş, tank 17 mart 1940-cı ildə Kremlin İvanov meydanında sovet hökumətinə təqdim olunmuşdur. O, Moskva ətrafında da sınaqdan uğurla keçmişdir.

- A.Hitler T-34 tankının texniki xüsusiyyətləri ilə tanış olduqdan sonra artıq vəfat etmiş M.Koşkini şəxsi düşməni elan edir.
- 1941-ci ildə alman pilotları M.Koşkinin məzarını yox etmək üçün onun dəfn olunduğu qəbiristanlığı bombalayırlar.