Piyada əleyhinə qəlpəli, istiqamətləndirilmiş МОН-90 minası körpülərin və su keçidlərinə yaxın yolların, dəniz desantı çıxarılan yerlərin, yaşayış məntəqələrindəki küçələrin, dağlardakı, meşələrdəki cığırların və s. minalanması üçündür. “90” minanın irəli xətəryetirmə radiusunu göstərir (yəni 90 m).

Taktiki-texniki xüsusiyyətləri

Tipi | Qəlpəli, istiqamət- ləndirilmiş xətəryetirici
kütləsi | 12,1 kq
atımın kütləsi | 6,2 kq
qabarit ölçüləri: |
▶ uzunluğu | 345 mm
▶ eni | 153 mm
▶ hündürlüyü | 202 mm
qəlpələrin sayı | 2000 ədəd
xətəryetirici qəlpələrin uçub səpələnmə bucağı | 120°

Minanı hədəfə tuşlamaq üçün ondan 60–80 m uzaqlıqda qurulan və hündürlüyü 1,5 m olan payacıqdan istifadə olunur.
İş prinsipi. МОН-90 (MON-90) minası idarə olunan və idarə olunmayan variantda qurula bilər. Mina atımının partlaması nəticəsində qəlpələr nişanlama plankasındakı oxun göstərdiyi istiqamətə tərəf uçub səpələnir. Qəlpələrin əksəriyyəti üfüqi bucağı 50° olan zonaya yayılır. Məhvetmə sektorunun uzunluğu 90 m, hündürlüyü isə minanın yaxınlığında 30 sm, ən kənarda 8 m-dir.
МОН-90 (MON-90) və МОН-50 (MON-50) minalarının quruluşu, iş prinsipi və zərərsizləşdirilməsi eynidir.