TM-83 (TM-83) minası düşmənin tırtıllı və təkərli texnikalarını sıradan çıxarmaq üçün təyin olunmuş bort əleyhinə minadır.

Mina partlayarkən yaranan kumulyativ zərbə tankın bortunu deşir, nəticədə heyət və avadanlıqlar məhv olur.

1) minanın gövdəsi; 2) optik hədəf ötürücüsü;
3) zapal; 4) minanı ərazidə qurmaq üçün ləvazimatlar
Taktiki-texniki xüsusiyyətləri

Tipi | Bort əleyhinə zərbə nüvəsi prinsipli
partladıcısı | optik hədəf ötürücüsü ilə
kütləsi | 20,4 kq
uzunluğu | 455 mm
hədəfi məhvetmə məsafəsi | 50 m-dək
istifadə variantları | idarəolunan və idarəolunmayan (idarəetmə naqilinin uzunluğu – 100 m)
məhvetmə qabiliyyəti | 5 m-dən 50 m-dək məsafədən 100 mm qalınlıqlı zirehdə 80 mm-lik diametrdə deşik açır.

İş prinsipi. Texnika yaxınlaşdıqda hədəf ötürücüsü minanı döyüş vəziyyətinə gətirir. Zapal partlayaraq minanı partladır. Hədəf optik hədəf ötürücüsünün görmə sahəsinə düşmədikdə mina 3 dəqiqədən sonra yenidən gözləmə rejiminə keçir. Partlayış zamanı yığcam xətəryetirici element – zərbə kürəciyi əmələ gəlir və bu kürəcik hədəfi məhv edir.

1. Tırtıl və dib əleyhinə minaları müqayisə edin.
2. Dib əleyhinə minaların tətbiqi üsullarını şərh edin.
3. Bort əleyhinə minaların tətbiqi üsullarını şərh edin.
4. Səh 96-dakı şəkilə diqqətlə baxın. Dİb əleyhinə minaların bu tralla məhv edilməsini şərh edin.