### 15. PİYADA ƏLEYHİNƏ QƏLPƏLİ MİNALAR

Mühəndis Maneələri Sistemi bütün dövrlərdə mövcud olmuşdur. Ərazidə qurulan mina-partlayış vasitələri, süni şəkildə yaradılan əngəllər, tikililərin və obyektlərin dağıdılması mühəndis maneələri adlanır. Onlar düşməni itkiyə uğratmaq, irəliləməsini ləngitmək, bütün silah növlərinin atəşi ilə ona zərbə vurmağa əlverişli şərait yaratmaq, manevr etməsini məhdudlaşdırmaq və ya onları öz qoşunlarımız üçün əlverişli istiqamətə yönəltmək məqsədi daşıyır.
Piyada əleyhinə qəlpəli və fuqas minalarının fərqini nədə görürsünüz?
1) gövdə; 2) partlayıcı
maddə – 75 qramlıq trotil;
3) partladıcı; 4) mıxça; 5) zapal

Qəlpəli ПOMЗ-2М (POMZ-2M) minası ərazini düşmənin canlı qüvvələrinə qarşı minalamaq üçündür. Minanın gövdəsi çuqundandır. Daxilində partlayıcı maddə atımının yerləşdirilməsi və torpağa vurulan qurucu mıxçanın başına keçirmək üçün boşluq var.

Taktiki-texniki xüsusiyyətləri

Tipi | Qəlpəli, dairəvi xətəryetirici
gövdənin kütləsi | 1,2 kq
partlayıcı maddənin kütləsi | 0,075 kq
gövdənin diametri | 60 mm
gövdənin hündürlüyü | 107 mm
tam xətəryetirmə radiusu | 4 m
qurulma üsulu | əl ilə

İş prinsipi. Çəkmə məftilin dartılması nəticəsində partladıcının döyüş mili çıxır. Partladıcı işə düşərək zapalı və partlayıcı maddə atımını partladır. Partlayış nəticəsində gövdə qəlpələrə ayrılır və canlı qüvvəni məhv edir.
ПОМЗ-2М (POMZ-2M) minasının zərərsizləşdirilməsi qadağandır. O, qurulduğu yerdəcə daldalanacaqdan çəkmə məftilin üzərinə istehkam qarmağını atıb çəkməklə məhv edilir.