Zəlzələ, sel, daşqın, torpaq sürüşməsi, yanğın, eləcə də digər təbii fəlakətlər zamanı davranış və xilasolma qaydaları ilə tanış oldunuz. Təbii fəlakət zamanı insanların ilk yardıma nə qədər ehtiyacı olduğunu və bu yardımın onlar üçün nə qədər önəm daşıdığını da artıq bilirsiniz. İndi isə təbii fəlakət zamanı zərər çəkən insanların xilas edilməsi, onlara yardım göstərilməsi kimi vərdişlərə yiyələnməyin əsil vaxtıdır.

Oxuduğunuz təhsil müəssisəsində təşkil edilmiş ekoloji lövhələrdən yoluxucu xəstəliklər, yoluxma mənbələri və bu xəstəliklərə yoluxmamaq üçün profilaktik tədbirlərlə tanış olmalısınız.

Əziz gənclər, sağlam həyat tərzinizi təmin etmək üçün özünüzdə
aşağıdakı cəhətləri mütləq formalaşdırmalısınız:

##### Özünə
güvənmək

##### Zərərli
vərdişlərdən
uzaq olmaq

##### Rejimlə və sani-
tariya qaydalarına
uyğun qidalanmaq

##### Uğursuzluqlara
nikbinliklə
yanaşmaq

##### Müsbət nəticələr
əldə edəcəyinə
inanmaq

##### Yaşadığına görə
hər gün sevinc
duymaq

##### Rejimlə çalışmaq
və istirahət etmək

##### Nailiyyətlərə
sevinmək

Unutmayın ki, xırda bir uğurun sevinci böyük nailiyyətlərə təkan verir.

Özünü yaxşı hiss edirsənsə, bu, sağlamlıqdır.
Heç yerin ağrımırsa, bu, sağlamlıqdır.
Həyatda sevinməyinə heç nə mane olmursa, bu, sağlamlıqdır.
Səhər yuxudan xoş əhvali-ruhiyyə ilə oyanırsansa, bu, sağlamlıqdır.