### 12. ATICI SİLAHLARLA ATIŞ QAYDALARI

Yəqin ki, hər biriniz internet resurslarında və filmlərdə müxtəlif silahlar görmüş və onların atışını izləmisiniz. İlk atışda hədəfi vurmaq heç də asan deyildir. Buna nail olmaq üçün düzgün nişanalmanı öyrənmək lazımdır.
Düzgün nişanalmanı necə təsəvvür edirsiniz?
Atıcı silahlardan atış ardıcıllığı:
atışa
hazırlaşma
nişanalma
tənəffüsün
düzgün təşkili
tətiyin çəkilməsi

Atışa düzgün hazırlaşdıqda silahın sabitliyi təmin edilir. Bu da, öz növbəsində, atışın dəqiqliyinə təsir göstərir.

Atışa hazırlaşmaq atış üçün vəziyyətin alınmasından, silahın doldurulmasından və silahın qundağını çiyinə dayamaqdan ibarətdir.

Avtomatı hədəfə düzgün tuşlamaq üçün onu sol əl ilə lülə yatağından, yaxud maqazindən, sağ əl ilə isə tapança dəstəyindən tutmaq, hədəfi gözdən qoymadan qundağı çiyinə dayamaq, sağ əlin işarət barmağını tətiyin üzərinə qoymaq lazımdır.

Müxtəlif vəziyyətlərdən atəşin açılması