Səhər yeməyi, nahar və şam
Baş geyimində, şineldə və xü-
susi geyimdə qida qəbulu qa-
dağandır.

Əsgərlər və çavuşlar yeməkxanaya geyimləri, ayaqqabıları təmizlənmiş, bölüyün baş çavuşunun, yaxud onun göstərişi ilə taqım komandiri müavinlərindən birinin komandası altında sıra ilə gəlirlər. Yeməkxanada qida qəbulu zamanı qayda-qanuna riayət edilməlidir.

Hərbi hissənin yerləşdiyi yerdən buraxılma

Əsgərlər Hərbi And içəndən sonra hərbi hissənin yerləşdiyi yerdən şənbə günləri saat 24-dək, bazar günləri isə yatma vaxtına qədər buraxılır. Eyni vaxtda bölmədən şəxsi heyətin 30 %-dən çoxunun buraxılmasına icazə verilmir.

Buraxılma növbə ilə olur. Bu növbəni manqada manqa komandiri, taqımda isə taqım komandirinin müavini aparır.

Buraxılan əsgər və çavuşların hərbi
biletləri yanlarında olmalıdır.
Buraxılma vərəqəsi yalnız öz
qarnizonunun sərhədləri daxilində etibarlıdır.

Hərbi qulluqçular buraxılmadan qayıtdıqdan sonra bölük növbətçisini bu barədə xəbərdar edir, buraxılma vərəqələrini ona təhvil verir və bilavasitə rəislərini də məlumatlandırırlar.

Bölük növbətçisi buraxılma kitabında onların geri qayıtma vaxtını qeyd edir.

Spirtli içkilər gətirən və ya sər-
xoş halda gələn şəxslər görüşə
buraxılmır. Kənar şəxslərin kazar-
malarda gecələməsinə icazə verilmir.
Görüşə gələnlərin qəbul
edilməsi

Hərbi qulluqçularla görüşə məşğələlərdən azad vaxtlarda, axşam yoxlanışına qədər icazə verilir.

1. Sizcə, səxsi heyətin yerləşdirilməsi üçün hər bir hərbi qulluqçuya 2,5–4 m2 hesabı ilə sahə ayrılması, bununla bərabər, hər bir nəfərə düşən havanın həcminin 9–12 m3-dən az olmaması nə ilə əlaqədardır?
2. “Bölmədən şəxsi heyətin eyni vaxtda 30 %dən çoxu buraxıla bilməz” qadağasının səbəbini açıqlayın.
3. Hərbi qulluqçu öz xəstəliyini gizlədərsə, nə baş verər?
4. Tədris məşğələlərində və təlimlərdə bütün şəxsi heyətin iştirakı təmin olunmazsa, nə baş verər?