5,45 mm-lik AK-74 tipli avtomatlara və РПК-74 (RPK-74) tipli əl pulemyotlarına
təhkim olunmuş heyət tərəfindən nəzarət baxışı qaydası

Yoxlamanın adı | Texniki tələblər və yerinə yetirilmə metodu
Gündəlik nəzarət baxışı
Avtomatı xarici baxışdan keçirməli | Avtomatın bütün hissə və mexanizmləri öz yerində olmalıdır və onun üzərində mexanizmlərin iş qabiliyyətinə təsir edən çirk, pas, əzik, cızıq , çat və digər zədələrin olmasına diqqət yetirilir.
2. Sünbənin bərkidilməsini yoxlamalı | Sünbə lülənin altında etibarlı bərkidilməlidir.
Avtomatı sökmədən onun görünən hissələrində yağın olub-olmamasını yoxlamalı | Avtomatın görünən hissə və mexanizmlərində nazik yağ qatı olmalıdır.

Patronlar atışdan və qarovula getməzdən əvvəl baxışdan keçirilir. Baxış zamanı aşağıdakılar yoxlanılır:

- gilizlərin üzərində pas izləri, əziklər, güllənin gilizin içində yellənməsi və ya gilizin içinə batması halları olmamalıdır;
- döyüş patronlarının arasında təlim patronları olmamalıdır.

Patronlar çirklənib və ya cüzi paslanıbsa, onları təmiz parça ilə silmək lazımdır.

Yağlı parça ilə patronları silmək və daxili hissəsi çox yağlanmış maqazinləri patronlarla doldurmaq qadağandır.

1. Atıcı silahları təmizləmək üçün sumbata kağızından, qumdan və s. istifadə etmək qadağandır dedikdə nə başa düşürsünüz?
2. Silaha nəzarət baxışını həyata keçirin.
3. Lülə kanalını təmizləmək üçün sünbəni hazırlayın.
4. Lülənin maye silah yağı ilə təmizlənməsini praktiki olaraq yerinə yetirin.
5. Sizcə, lülədə torpaq, zibil, qatılaşmış yağ və digər kənar əşyalar olarsa, atəş açmaq nə ilə nəticələnə bilər?