Köçürülmə tədbirləri sülh dövründə baş vermiş fövqəladə hallarda (təbii fəlakətlər, qəzalar zamanı) və müharibə dövründə (kütləvi qırğın vasitələri tətbiq edilərkən) əhalinin təhlükəsizliyini təmin etmək üçün həyata keçirilir.

Köçürülmənin mahiyyəti əhalinin iri şəhərlərdən, vacib obyektlərdən və təhlükəli sahələrdən əvvəlcədən çıxarılıb şəhərdənkənar zonadakı az təhlükəli rayonlarda yerləşdirilməsindən ibarətdir. Köçürülmə sayəsində iri şəhərlərin əhalisinin sayı dəfələrlə azaldılır, şəhərlərdə qalan adamların mühafizə qurğularında daldalandırılması işi yüngülləşir, müasir qırğın vasitələrinin təsirindən baş verə biləcək tələfatı maksimal dərəcədə azaltmaq imkanı yaranır.

Miqyasından asılı
olaraq təhlükəli
zonadan
köçürülmə iki yerə
ayrılır:
Lokal köçürülmə şəhər mikrorayonları və ya
kiçik yaşayış məntəqələrində həyata keçirilir.
Bu köçürülmələrdə əhalinin sayı 1000 nəfərə
qədər ola bilər. Onlar ən yaxın yaşayış
məntəqələrində və ya şəhərin zərər çəkməmiş
rayonlarında yerləşdirilirlər.
Yerli köçürülmə böyük şəhərlərdə və onun
ətraf rayonlarında həyata keçirilir. Belə halda
köçürülməli əhalinin sayı bir neçə mindən
100 000-ə qədər ola bilər. Köçürülənlər isə
daha uzaq şəhər və ya zonalara yerləşdirilirlər.

Təhlükəsiz zona düşmən basqını gözlənilən şəhərlərin və əlahiddə obyektlərin ətrafında ehtimal olunan dağıntı zonalarından və digər təhlükəli rayonlardan kənarda əhalinin qəbul edilməsi, yerləşdirilməsi və yaşaması üçün yararlı olan ərazidir.

Müxtəlif illərdə Bayıl qəsəbəsində və Şamaxı rayonunda sürüşmə, Sabirabad və Salyan rayonlarında daşqınlar, eləcə də digər fövqəladə hallarla əlaqədar olaraq köçürülmə tədbirləri həyata keçirilmişdir.