- yoluxucu xəstəlik ehtimalı olan rayonlarda epidemik*, epizootik** və epifitotik*** vəziyyətə müntəzəm nəzarət etmək.

Müharibə dövründə:

- İşlədilmiş silahın növünü, zərbənin nə vaxt və haraya endirildiyini, nüvə partlayışının gücünü və koordinatlarını təyin etmək;
- Radiasiyanın səviyyəsini, zəhərləyici maddənin konsentrasiyasını və zəhərli hava buludunun yayılma istiqamətini müəyyən etmək;
- Zədələnmə ocağının hüdudlarını müəyyənləşdirmək;
- Xilasetmə və digər işlər aparılan rayonlarda zədələnmə şəraitinin necə dəyişdiyini daim müşahidə etmək.

Mülki müdafiə kəşfiyyatının təşkili və aparılması qaydaları

Kəşfiyyatı təşkil etmək bütün mülki müdafiə rəhbərlərinin, qərargahlarının və komandirlərinin ən vacib vəzifələrindən biridir.

Kəşfiyyatın konkret məqsədlərini, bunun üçün istifadə ediləcək qüvvələri, ilk növbədə, hansı məlumatların toplanmasını və müddətlərini mülki müdafiə rəhbəri müəyyənləşdirir.

Kəşfiyyatın təşkil edilməsi üçün mülki müdafiə qərargahının rəisi məsuliyyət daşıyır. Bu işin bilavasitə təşkilatçısı isə MM qərargah rəisinin müavinidir.
* Epidemik – insanlar arasında
** Epizootik – heyvanlar arasında
*** Epifitotik – bitkilər arasında