COVID-19 virusunun mövcud olduğu səthlərlə və əşyalarla təmasda olduqdan sonra gözə, buruna, ağıza toxunmaqla da yoluxma mümkündür. Bu səbəbdən xəstələnmiş şəxslə 1.5 metrdən artıq məsafə saxlamaq və əlləri təmiz yumaq çox vacibdir.

Virusdan qorunmaq üçün peyvənd olunmaq lazımdır. Peyvənd xəstəliklərə qarşı insan bədəninin müqavimətini qüvvətləndirir.

Xəstəliyi keçirmiş şəxslərin peyvənd olunmasına ehtiyac yoxdur.

Yoluxucu xəstəliklərdən qorunma vasitəsi kimi çox vaxt maskadan istifadə edilir. O, insanı yalnız hava-damcı yolu ilə yoluxan xəstəliklərdən qoruyur.

Ancaq maska səpgili yatalaq, malyariya, taun, göbələk və digər yoluxucu xəstəliklərdən insanı qoruya bilmir.

1. Ümumi profilaktik tədbirlərin yoluxucu xəstəliklərin qarşısını almasını izah edin.
2. Sanitar-gigiyenik profilaktika tədbirlərinin faydasını izah edin.
3. Yoluxucu xəstəliklərdən qorunmaq üçün daha nələr təklif edərdiniz?
4. Sizcə, peyvəndlərin yalnız səhiyyə müəssisələrində aparılmasının səbəbi nədir?
5. “Yoluxucu xəstəliklərlə mübarizədə hər kəs özünün həkimi olmalıdır” fikrini necə başa düşürsünüz?