Cihazın işə hazırlanması və istifadə qaydaları

Cihazı işə hazırlamaq üçün əvvəlcə “LIGHT”/“SET” düyməsi ilə quraşdırma rejiminə daxil olmaq lazımdır. Bunun üçün “SET” düyməsini 5 saniyə basıb saxlamaq, sonradan isə norma hədlərini – doza rejimini, doza səviyyəsi rejimini və hər biri üçün iki norma həddini quraşdırmaq lazımdır.

“SET” (quraşdırmaq) rejimindən istifadə edərkən lazımdır:

- hazırda əksolunan rejim üzrə norma hədlərini quraşdırıb “SET” (quraşdırma) düyməsini 5 saniyə basmaqla birinci norma həddini aktivləşdirmək;
- yanıb-sönən qiymətləri dəyişmək üçün “MODE” (rejim) düyməsindən istifadə edərək “SET” düyməsini azacıq basmaqla növbəti qiyməti seçmək;
- “SET” düyməsini 5 saniyə basaraq 1-ci norma həddinin quraşdırılmasını sona çatdırmaq;
- ikinci norma həddini quraşdırmaq üçün “SET” düyməsini cəld basaraq vahidləri, rəqəmləri və onluqları seçmək;
- yanıb-sönən rəqəmlərin qiymətini artırmaq üçün “MODE” düyməsindən istifadə edib “SET” düyməsini yenidən 5 saniyə basaraq “Display mode“ (İndikator rejimi) rejiminə (quraşdırmaların sonu) qayıtmaq;
- doza səviyyəsini yenidən quraşdırmaq və taymeri sıfır səviyyəsinə gətirmək üçün “SET” və “MODE” düymələrini birlikdə 5 saniyə basmaq.

Həyəcan siqnalının səsini kəsmək üçün istənilən düyməni basmaq olar. Əgər qiymət norma həddindən aşağı düşərsə, bu halda səs kəsilir.

1. Müasir zəhərləyici maddələri hissiyyat orqanları vasitəsilə aşkar etmək nə üçün təhlükəlidir?
2. Zəhərləyici maddələri təyin etmək üsulları barədə təqdimat hazırlayın.
3. ВПХР (QKKC)-in köməyi ilə zəhərləyici maddələri təyinetməni yerinə yetirin.
4. Şəxsi heyətin aldığı şüalanma dozalarını nəyə görə mütəmadi olaraq ölçmək lazımdır?
5. İonlaşdırıcı şüalanmaları təyin etmək üsulları haqqında fikirlərinizi bildirin.
6. Dozimetrik cihazlar barədə təqdimat hazırlayın.