TM-72 minası düşmənin tanklarını, özüyeriyən raket və artilleriya qurğularını, zirehli transportyorlarını və avtomobillərini sıradan çıxarmaq üçün nəzərdə tutulmuş dib əleyhinə minadır. Mina tankın gövdəsinin altında partladıqda tankın heyəti məhv olur, yanacaq və döyüş sursatları partlayır. TM-72 minası gövdədən, aralıq detonatoru ilə birlikdə partladıcı maddə atımından və kontaktsız MVN-72 partladıcısından ibarətdir.

1) gövdə; 2) araqat; 3) tıxac; 4) polad üzlük;
5) PM atımı; 6) linza; 7) aralıq detonatoru (tetril şaşkası); 8) yivli stəkan
Taktiki-texniki xüsusiyyətləri

Minanın tipi | Kumulyativ
diametri | 250 mm
partladıcı ilə birlikdə hündürlüyü | 128 mm
minanın partladıcı ilə birlikdə kütləsi | 6 kq
atımın çəkisi | 2,5 kq
gövdənin materialı | Polad
məhvetmə qabiliyyəti | Heyətə xətər yetirir, tankın aqreqatlarını və tırtılını sıradan çıxarır.
zirehdeşmə qabiliyyəti | 100 mm qalınlıqlı zirehi 0,25–0,5 m-dək məsafədən deşir; açdığı dəliyin diametri 50–60 mm təşkil edir.

İş prinsipi. Maqnit prinsipli kontaktsız reaksiyaverici qurğu partladıcının tank, zirehli transportyor, yaxud avtomobil mühərriki mexanizmlərinin yaratdığı maqnit sahəsinin təsiri nəticəsində işə düşməsini (partlamasını) təmin edir.
Partladıcısı maskalama qatı ilə örtülən, zədələnmiş minanı zərərsizləşdirmək (çıxartmaq) qadağandır. Minanı axtaran və onu zərərsizləşdirən istehkamçının üzərində silah, bel, bıçaq və s. olmamalıdır. Yayda rezin, qışda isə keçə çəkmə geyinməsi tövsiyə olunur.