Piyada əleyhinə ПМН (PMN) minası ərazini düşmənin canlı qüvvəsinə qarşı minalamaq üçün nəzərdə tutulmuşdur. O, gövdədən, partlayıcı maddə atımından, basma qurğusundan, vurucu mexanizmdən və partladıcı detonatordan ibarətdir.

1) gövdə; 2) partlayıcı maddə;
3) tətik mexanizmi; 4) vurucu mexa-
nizmi; 5) detonator
Taktiki-texniki xüsusiyyətləri

Tipi | Fuqas
kütləsi | 550 qr
partlayıcı maddənin kütləsi | 200 qr
diametri | 110 mm
hündürlüyü | 53 mm
işə salınması üçün lazım olan qüvvə | 8–25 kq

İş prinsipi. Qoruyucu çıxarıldıqdan sonra mina döyüş vəziyyətinə keçir. Minanın üzərinə basdıqda qapaq və ştok aşağı düşür, ştokun döyüş çıxıntısı vurucuya ilişir. Vurucu azad olur, döyüş yayının təsiri ilə kapsul-detonatoru deşir. Kapsul-detonator partlayır və minanı partladır.
ПМН (PMN) minasını zərərsizləşdirmək qadağandır. O, qurulduğu yerdə məhv edilir.

1. Gövdələri plastmas və ya taxta olan piyada əleyhinə minaları müqayisə edin.
2. Sizcə, ПМД-6, ПМН, ПМН-2 (PMD-6 PMN PMN-2) minalarının zərərsizləşdirilməsi nəyə görə qadağandır?
3. ПФМ (PFM) minasının digər piyada əleyhinə minalardan fərqini izah edin.