Piyada əleyhinə MOH-50 (MON-50) minası ərazini düşmənin canlı qüvvəsinə qarşı minalamaq üçün nəzərdə tutulmuş qəlpəli, istiqamətləndirilmiş təsirli minadır. “50” minanın irəli xətəryetirmə radiusunu göstərir (yəni 50 m).

Taktiki-texniki xüsusiyyətləri

Tipi | Qəlpəli, isti- qamətləndirilmiş xətəryetirici
kütləsi | 2 kq
partlayıcı maddənin kütləsi | 0,7 kq
uzunluğu | 226 mm
eni | 66 mm
hündürlüyü (bağlanmış ayaqlarla) | 155 mm
qəlpələrin miqdarı: |
▶ silindrik qəlpələrlə təchiz olunduqda | 485 ədəd
▶ kürəcik formalı qəlpələrlə təchiz olunduqda | 540 ədəd
Tam xətəryetirmə radiusu | 50/58 m

МОН-50 (MON-50)
minasının quruluşu:
1) gövdə;
2) partladıcı maddə
İş prinsipi. МОН-50 (MON-50) minası torpağın üzərinə ayaqları üstündə qurulur, yaxud yerli əşyalara (ağaca, divara) bərkidilir.
Mina idarə olunan və idarə olunmayan variantda qurulur. Mina partlayarkən qəlpələr 54° bucaq altında uçaraq canlı qüvvəni məhv edir. Məhvetmə sektorunun uzunluğu 50 m, hündürlüyü isə minanın yaxınlığında 15 sm, ən kənarda 4 m-dir.
İdarə olunan variantda qurulan МОН-50 (MON-50) minasını zərərsizləşdirməyə icazə verilir. İdarə olunmayan МОН-50 (MON-50) minasının isə zərərsizləşdirilməsi qadağandır. Bu şəkildə qurulmuş mina ОЗМ-72 (OZM-72) minası kimi istehkam qarmağı vasitəsilə məhv edilir.