Nişanalma üçün nəfəsin verilməsini ləngidib düzgün arpacığı hədəfin üzərinə gətirmək, eyni anda sağ əlin işarət barmağının birinci oynağı ilə tətiyi sıxaraq onun neytral hərəkət məsafəsini müəyyənləşdirmək lazımdır. Nəfəs çəkilib saxlanılmalı, tətik atəş açılana qədər mülayim tərzdə çəkilməlidir. Atəş atıcı üçün gözlənilməz olmalıdır.

Nişanalma zamanı səhvlər
Arpacığı nişangahın gəzinin tən ortasından sağa-sola, yaxud onun kənarlarından aşağı-yuxarı sürüşdürəndə atış dəqiq alınmır. Bu zaman arpacıq gəzə nisbətən nə qədər sürüşdürülübsə, bir o qədər də güllələr nişanalma nöqtəsindən yayınır.
Bütün hallarda güllələr arpacığın sürüşdüyü tərəfə yayınır.
Arpacıq aşağı
tutulub
Güllələr aşağı
gedəcək
Arpacıq sağa
tutulub
Güllələr sağa
gedəcək
Arpacıq yuxarı
tutulub
Güllələr yuxarı
gedəcək
Arpacıq sola
tutulub
Güllələr sola
gedəcək
Arpacıq düzgün
tutulub
Arpacığın düzgün tutulmasını hərbi qulluqçular öz aralarında “Düzgün arpacıq” adlandırırlar.