Piyada əleyhinə ОЗМ-72 (OZM-72) minası ərazini düşmənin canlı qüvvəsinə qarşı minalamaq üçün nəzərdə tutulmuşdur. Qəlpəli, dairəvi məhvetmə qabiliyyətinə malik sıçrayan ОЗМ-72 (OZM-72) minası istiqamətləndirici stəkandan, gövdədən, partlayıcı maddə atımından, tullayıcı atım və zərbə mexanizmindən ibarətdir.

Taktiki-texniki xüsusiyyətləri

Tipi | Qəlpəli, dairəvi xətəryetirici
kütləsi | 5 kq
partlayıcı maddənin (trotil) kütləsi | 0,66 kq
tullayıcı (tüstülü barıt) atımın kütləsi | 7 qr
diametri | 108 mm
hündürlüyü (partladıcısız) | 172 mm
hazır qəlpələrin miqdarı | 2400 ədəd
tam xətəryetirmə radiusu | 25 m
xətəryetirici qüvvəyə malik qəlpələrin uçma məsafəsi | 50 m-dək
partlamanın torpaq səviy- yəsindən hündürlüyü | 0,6–0,9 m

İş prinsipi. Çəkmə məftilin dartılması zamanı partladıcı işə düşür. Minanın gövdəsi istiqamətləndirici stəkandan çıxır. Partlayıcı maddənin partlaması ilə gövdədə preslənmiş qəlpələr yüksək sürətlə ətrafa səpələnir.
ОЗМ-72 (OZM-72) minasını zərərsizləşdirmək qadağandır. O, əl ilə istehkam qarmağı, yaxud üzərindən tankın dəfələrlə keçməsi ilə məhv edilir. İstehkam qarmağının atılması və onun çəkilməsi daldalanacaqdan yerinə yetirilməlidir.