Piyada əleyhinə МОН-100 (MON-100) və МОН-200 (MON-200) minaları ərazini düşmənin canlı qüvvəsinə qarşı minalamaq üçün nəzərdə tutulmuş qəlpəli, istiqamətləndirilmiş təsirli minalardır. Bu minaların quruluşları eynidir. Onlar hazır qəlpələrlə və partlayıcı atımla təchiz olunmuş gövdədən, elektrodetonatordan, qurulma və bərkidilmə üçün qurğudan ibarətdir.

Taktiki-texniki xüsusiyyətləri

Adı | МОН-100 | МОН-200
Tipi | Qəlpəli istiqamətləndirilmiş xətəryetirici
kütləsi | 5 kq | 25 kq
partlayıcı maddənin (trotil) kütləsi | 2 kq | 12 kq
gövdənin diametri | 236 mm | 434 mm
qəlpələrin miqdarı | 400 ədəd | 900 ədəd
tam xətəryetirmə zonasının eni | 6,5–9,5 (100 m məsafədə) | 10,5–14,5 (200 m məsafədə)

İş prinsipi. Naqillərlə cərəyan impulsu verərkən zapal yuvasına bağlanmış elektrodetonator partlayır, aralıq detonatorunu və minanın partlayıcı maddə atımını partladır. Bu zaman qəlpələr tuşlanan istiqamətdə uçub səpələnir.
İdarə olunan variantda qurulmuş minanın zərərsizləşdirilməsi üçün lazımdır:

- idarəetmə məntəqəsində cərəyan mənbəyini elektrik-partlayış şəbəkəsindən ayırmaq və naqillərin uclarını izolə etmək;
- elektrodetonatoru naqillərdən açmaq;
- minanın zapal yuvasından elektrodetonatoru çıxartmaq;
- minanı və onun qurulma ləvazimatlarını qurulma yerindən çıxartmaq.

1. ПОМЗ-2М (POMZ-2M) və ОЗМ-72 (OZM-72) minalarını müqayisə edin.
2. Sizcə, ОЗМ-72 (OZM-72) minasının istehkam qarmağı ilə zərərsizləşdirilməsinin daldalanacaqdan həyata keçirilməsinə səbəb nədir?
3. Piyada əleyhinə istiqamətlənmiş minaların qurulma yerlərinə görə digər qəlpələnən piyada əleyhinə minalardan fərqi nədədir?
4. Minaların qurulmasında, yaxud zərərsizləşdirilməsində iştirak etmək istərdinizmi? Niyə?